Bespreking:NG gemeente Brackenfell-Proteahoogte

message: Ek is baie jammer as ek u irriteer of verwar met die plasing van my artikel. Ek het nie ‘n benul hoe om ‘n artikel te plaas nie. Ek probeer maar net oor en oor. Ek is byna sewentig jaar oud en nie internet- of rekenaargeletterd nie. Die artikel wat ek uitgewis het was darem my eie. Ek sal nie ander mense se artikels uitwis nie. Die artikel is nog nie naasteby voltooi nie en ek sal nog baie wysigings aanbring. Hoop dit is aanvaarbaar, anders kan u maar die artikel vernietig. Ek het nog heelwat ander feitelike artikels wat ek wil plaas maar as dit ‘n probleem gaan wees sal ek my daarvan weerhou. 
Groete,
Johannes van Breda
Brackenfell.
replies: text: Goeiemiddag Meneer van Breda. Eerstens, dankie vir die artikel. U aksies was geensins irriterend nie, maar wél verwarrend. Hier is 'n aantal gebruikers wat deur middel van 'n "onlangse wysigings"-lys dophou wat alles hier op die Wikipedia gebeur. Omdat nie 'n rekening hier geskep het nie, verskyn u IP-adres (bloot 'n rits syfers) langs al u aksies. Die rits getalle is ook nie altyd dieselfde nie, dus is dit moeilik om te raai wat u bedoeling is. Daar is ongelukkig ook meer as genoeg sulke anonieme bydraers wat met opset inligting uit artikels verwyder, bloot as vandalisme.

text: Ek raai u sterk aan om 'n rekening te skep by ons. As u regs bo-aan die skerm op "teken in" kliek en dan op "Skep gerus 'n rekening" kan u 'n gebruikersnaam kies en 'n rekening skep. Ek stel voor u gebruik u eie naam, vir die volgende rede:

text: Indien u hier kliek gaan u na 'n ander bladsy geneem word waar u die "wysigingsgeskiedenis" van die artikel "NG Gemeente Brackenfell-Proteahoogte" kan sien. Daar word die verskillende outeurs van die artikel gelys en kan mens ook sien wat elke outeur bygedra het. Indien u dus as u gebruikernaam u eie naam kies, sal u naam in die toekoms naas u bydraes verskyn. Om daardie rede plaas ons ook nie ons eie name binne-in ons artikels nie en sal u naam ook weldra uit hierdie artikel verwyder word.

text: Tensy iemand se kopiereg geskend word of daar iets ernstigs fout is met 'n artikel (onpartydige oogpunt, onvanpaste taal, ens.) verwyder of vernietig ons nie graag artikels nie - daarom dat ons die inhoud wat u verwyder het die hele tyd teruggeplaas het!

text: Gelukkig is daar hierdie besprekingsbladsye, waar mens die ander gebruikers kan verduidelik waar daar probleme is of ander opmerkings maak. Sterkte met u toekomstige bydraes! Anrie (kontak) 13:37, 2 Julie 2009 (UTC)

text: Terloops: die aankondiging bo-aan wat noem dat die artikel "skoongemaak" moet word, dui bloot aan dat dit nie eenvormig is met die res van ons artikels ten opsigte van uitleg, ens. nie. U hoef u nie hieroor te bekommer nie: ek sal my bes probeer om more aandag hieraan te skenk (moontlik spring 'n ander gebruiker my selfs voor). Anrie (kontak) 13:42, 2 Julie 2009 (UTC)
thread_title:  Artikel 

message: Die volgende afdeling moet eerder met die artikel oor die NG Kerk versmelt word:
 Morne (kontak) 08:06, 27 Maart 2010 (UTC)
thread_title:  Versmelt met [[NG Kerk]] 

message: Kan jy asb help met skakels? Oesjaar (kontak) 13:21, 7 Januarie 2014 (UTC)
thread_title:  Boodskap aan Morne